stanford-oval/wikipedia huggingface dataset:
Ruskosaharausku

| Ruskosaharausku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Ylälahko::  Rauskut Batoidea
Lahko::  Saharauskukalat Pristiformes
Heimo::  Saharauskut Pristidae
Suku::  Pristis
Laji::  microdon
Kaksiosainen nimi
 Pristis microdon  Latham, 1794 
Katso myös
   Ruskosaharausku Wikispeciesissä   Ruskosaharausku Commonsissa 
Infobox OKNimi-testi OK: 
Ruskosaharausku (Pristis microdon) on indopasifisella merialueella ja joissa elävä äärimmäisen uhanalainen rustokala. Toisinaan lajia ei pidetä omanaan vaan harmaasaharauskun (Pristin pristis) läntisellä indopasifisella merialueella elävänä alapopulaationa.
Ruskosaharauskut ovat varsin suurikokoisia, pituutta niille voi kertyä jopa 6,5 m ja painoa 600 kg. Ruskosaharauskut voivat elää jopa 30-vuotiaiksi.
Ruskosaharauskuja tavataan pääasiassa mutapohjaisilta ranta-alueilta, jokien suista sekä aikuisia yksilöitä myös joista. Ruskosaharauskut käyttävät ravintonaan pohjaeläimiä ja kaloja. Sen "sahassa" on 14–22 hammasta. Sahaansa ne käyttävät niin puolustautumiseen kuin ravinnonhankintaankin. Ruskosaharauskut lisääntyvät ovovivipaarisesti.
Ruskosaharauskuihin kohdistuvat suurimmat uhat ovat elinympäristön tuhoutuminen, saastuminen ja kalastus. Ruskosaharauskujen "sahoja" myydään matkailijoille matkamuistoina ja lihaa myydään suolattuna.
Ranveer Singh

| Ranveer Singh |
| --- | --- |
 Ranveer Singh vuonna 2023.
Henkilötiedot
Koko nimi:  Ranveer Singh Bhavnani
Syntynyt: 6. heinäkuuta 1985 (ikä 39) Bombay, Maharashtra, Intia
Ammatti:  näyttelijä
Puoliso:  Deepika Padukone (vih. 2018)
Näyttelijä
Aktiivisena:  2010–
Aiheesta muualla
IMDb 
AllMovie
Ranveer Singh Bhavnani (s. 6. heinäkuuta 1985 Bombay, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on voittanut useita palkintoja, mukaan lukien viisi Filmfare Awards -palkintoa.
Valmistuttuaan Indianan yliopistosta Bloomingtonista Singh palasi Intiaan tavoitellakseen elokuvauraa. Hän teki ensiesiintymisensä Yash Raj Filmsin romanttisessa komediaelokuvassa Band Baaja Baaraat (2010), mistä hän voitti useita palkintoja, mukaan lukien parhaan miestulokkaan Filmfare Awards -palkinnon. Myöhemmin Singh näytteli huijaria romanttisessa komediassa Ladies vs Ricky Bahl (2011), valeasuista ryöstäjää draamaelokuvassa Lootera (2013) ja Shakespearen Romeoon pohjautuvaa hahmoa traagisessa rakkauselokuvassa Goliyon Ki Raasleela Ram-Leela (2013), josta tuli yksi hänen siihen asti menestyneimmistä elokuvistaan.
Singh sai ylistystä kriitikoilta roolisuorituksistaan Baji Rao I:nä ja Alauddin Khiljinä Sanjay Leela Bhansalin historiallisissa draamoissa Bajirao Mastani (2015) ja Padmaavat (2018). Hän voitti ensimmäisestä parhaan miespääosan Filmfare Awards -palkinnon ja jälkimmäisestä parhaan miesnäyttelijän Filmfare Awards -kriitikkopalkinnon. Singh voitti parhaan miespääosan Filmfare Awards -palkinnot räppärin roolistaan menestyneessä musiikkidraamassa Gully Boy (2019) ja kriketinpelaaja Kapil Devin roolistaan urheiludraamassa 83 (2021).
Yksityiselämä

Singh meni naimisiin näyttelijä Deepika Padukonen kanssa Comojärvellä Italiassa 14. marraskuuta 2018.
Filmografia

| Vuosi | Elokuva | Rooli | Muuta |
| --- | --- | --- | --- |
| 2010 | Band Baaja Baaraat | Bittoo Sharma |  |
| 2011 | Ladies vs Ricky Bahl | Ricky Bahl |  |
| 2013 | Bombay Talkies | Itsenään | Erikoisesiintyminen laulussa ”Apna Bombay Talkies” |
| 2013 | Lootera | Varun Shrivastav |  |
| 2013 | Goliyon Ki Raasleela Ram-Leela | Ram Rajari |  |
| 2014 | Gunday | Bikram |  |
| 2014 | Finding Fanny | Gabo | Erikoisesiintyminen |
| 2014 | Kill Dil | Dev |  |
| 2015 | Hey Bro | Itsenään | Erikoisesiintyminen laulussa ”Birju” |
| 2015 | Dil Dhadakne Do | Kabir Mehra |  |
| 2015 | Bajirao Mastani | Baji Rao I |  |
| 2016 | Befikre | Dharam |  |
| 2018 | Padmaavat | Alauddin Khilji |  |
| 2018 | Teefa in Trouble | Itsenään | Pakistanilainen elokuva; cameoesiintyminen |
| 2018 | Simmba | Sangram ”Simmba” Bhalerao |  |
| 2019 | Gully Boy | Murad Ahmed |  |
| 2020 | Ghoomketu | Itsenään | Cameoesiintyminen |
| 2021 | 83 | Kapil Dev |  |
| 2021 | Sooryavanshi | Sangram ”Simmba” Bhalerao |  |
| 2022 | Jayeshbhai Jordaar | Jayeshbhai Jordaar |  |
| 2022 | Cirkus | Roy Chauhan, Roy Shenoy |  |
| 2023 | Rocky Aur Rani Kii Prem Kahaani | Rocky Randhawa |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ranveer Singh Internet Movie Databasessa. (englanniksi)
Ranveer Singh Allmoviessa (englanniksi)
Romi Paku

| Romi Paku> Henkilötiedot |
| --- | --- |
Koko nimi:  Romi Park
Syntynyt: 22. tammikuuta 1972 (ikä 52)  Edogawa, Tokio
Näyttelijä
Aktiivisena:  1998–
Merkittävät roolit:  Temari (Naruto) Edward Elric (Fullmetal Alchemist) Hitsugaya Tōshirō (Bleach) Hange zoe (Shingeki no kyojin)
Aiheesta muualla
www.romi-park.com
IMDb
Romi Paku (kor. 박로미, Hanja: 朴璐美, s. 22. tammikuuta 1972) on naispuolinen japanilainen ääninäyttelijä. Pakun sukunimi on itse asiassa yleinen korealainen nimi Park, mutta se kirjoitetaan useimmiten japanilaistetussa muodossa Paku. Romi opiskeli Tohu Gakuen Collegessa näyttelemistä ja musiikkia. Hän on opiskellut myös Etelä-Koreassa.
Paku on syntyperältään japaninkorealainen. Hän kunnioittaa korealaisia juuriaan ja osaa korean kieltä syntyperäisen puhujan tasolla. Pakun tunnetuin rooli on Fullmetal Alchemistin päähenkilö Edward Elricinä. Hänellä on matalahko, persoonallinen ääni, ja suuri osa hänen rooleistaan ovatkin miesrooleja. Joukossa on kuitenkin myös naishahmojen ääniä; yleensä nämä ovat rääväsuisia ja asenteellisia. Yksi esimerkki Pakun tunnetusta naisroolista on NANA-animen Nana Oosaki.
Paku on työskennellyt monissa projekteissa Rie Kugimiyan kanssa, ja nämä kaksi ovat hyviä ystäviä. Kugimiya esittää esimerkiksi Alphonsea molemmissa Fullmetal Alchemist -animeissa.
Roolit > TV-animaatiot

Air Master - Maki Aikawa
Alice Academy - Natsume Hyūga
Ashita no Nadja - Alan
Axis Powers Hetalia - Vash Zwingli/Switzerland
Bleach - Tōshirō Hitsugaya
Blood + - Kurara
Blue Dragon - Zola
Brain Powerd - Kanan
Claymore - Teresa
Digimon Zero Two - Ken Ichijouji
Denno Coil - Haraken
Dragon Drive - Reiji Oozora
Eyeshield 21 (Jump Festa 2004) - Kobayakawa Sena
Fullmetal Alchemist - Edward Elric
Fullmetal Alchemist: Brotherhood - Edward Elric
Galaxy Angel - A (Tsuru)
Get Backers - Young Jubei Kakei
He Is My Master - Seiichirou Nakabayashi
Innocent Venus - Hijin
Itazura na Kiss - Yuuki Irie
Lupin III - Elenor
Majin Tantei Nougami Neuro - X (Kaitou Sai)
Major - Taiga Shimizu
Mobile Suit Gundam SEED - Nicol Amarfi
Monkey Typhoon - Rarītomu
Murder Princess - Falis aka Alita
Nana- Nana Osaki
Naruto - Temari
New Fist of the North Star - Bista/Dōha
Oh My Goddess! - Sentarō Kawanishi
Ojamajo Doremi Sharp - Majoran
Ojamajo Doremi Dokkān - Majoran & Baba
Pecola - Rabisan
Persona 4: The Animation - Naoto Shirogane, Izanami
Pokémon - Forest, Zoroark
Princess Princess - Shihoudani Yuujirou
Samurai 7 - Katsushiro Okamoto
Shaman King - Tao Ren
Shingeki No Kyojin - Hange Zoe
Superior Defender Gundam Force - Shute
Stellvia of the Universe - Najima Gebour & Masato Katase
Stitch! - Delia
Tenchi Muyo! GXP - Kyo Komachi
The Law of Ueki - Kōsuke Ueki
The Mythical Detective Loki Ragnarok - Heimdall/Kazumi Higashiyama
Turn A Gundam - Loran Cehack
Zaion: I Wish You Were Here - Tao
Zegapain - Mao Lu-Shen
Aiheesta muualla

Romi Paku Internet Movie Databasessa. (englanniksi)
Anime News Network: Romi Paku
James Curtis Hepburn

James Curtis Hepburnin rintakuva.
James Curtis Hepburn (13. maaliskuuta 1815–11. kesäkuuta 1911) syntyi Miltonissa, Pennsylvaniassa. Hän opiskeli Princetonin ja Pennsylvanian yliopistoissa ja valmistui lääkäriksi. Hän päätti matkustaa Siamiin (myöhemmin vaihtoi Kiinaan) lähetystyöntekijä-lääkärinä. Hän joutui kuitenkin jäämään Singaporeen kahdeksi vuodeksi, sillä oopiumisodat olivat lähestymässä ja Kiinan portit suljettiin ulkomaalaisilta. Viiden vuoden jälkeen lähetyssaarnaajana hän päätti palata Yhdysvaltoihin (1845) ja avasi klinikan New Yorkiin.
Vuonna 1859 hän päätti matkustaa Japaniin lähetyssaarnaaja-lääkärinä. Hän avasi klinikan Kanagawaan ja myöhemmin koulun (Hepburn-koulu, mistä nykyinen Meiji Gakuin-yliopisto kehittyi).
Hän myös alkoi koota japani-englanti-sanakirjaa, mikä julkaistiin ensimmäistä kertaa vuonna 1867. Kolmas painos hänen sanakirjastaan (julkaistu 1887) käytti tarkistettua muotoa japanilaisesta romanisaatiosta, jonka innokas yhteisö japaninkielen kirjoittajia latinalaisilla aakkosilla kehitteli. Tämä romanisaation muoto tunnetaan nykyään Hepburn-romanisaationa. Usein luullaan väärin, että Hepburn keksi sen; hän on kuitenkin laajalti vastuussa sen suosiosta. Hän myös otti osaa Raamatun kääntämiseen japanin kielelle. Hepburn palasi Yhdysvaltoihin 1892 ja kuoli New Jerseyn East Orangessa syyskuussa 1911 96-vuotiaana.
Jotkin Hepburnin mainittavimmista japanilaisista oppilaista ovat Furuya Sakuzaemon ja Numa Morikazu.
Aiheesta muualla

Meiji Gakuin-yliopiston historia (Arkistoitu – Internet Archive)
Hepburn Christian Fellowship (Arkistoitu – Internet Archive) (japaniksi)
Idänkaulustrappi

| Idänkaulustrappi |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Kaulustrapit Chlamydotis
Laji::  macqueenii
Kaksiosainen nimi
 Chlamydotis macqueenii  (Gray, 1832) 

Katso myös
   Idänkaulustrappi Wikispeciesissä   Idänkaulustrappi Commonsissa 
Infobox OKNimi-testi OKIUCN-testi OK: 
Idänkaulustrappi (Chlamydotis macqueenii) on trappien heimoon kuuluva kurkilintu. Lajin, silloisen alalajin, kuvaili ja nimesi John Edward Gray vuonna 1832.
Koko ja ulkonäkö

Linnun pituus on 55–65 cm, siipien kärkiväli 125–151 cm ja paino 1,2–3,2 kg. Idänkaulustrappi on kookas, pystyssä kulkeva, melko pitkäkaulainen lintu. Se on yläpuolelta hiekanruskea tummin raidoin ja alapuolelta valkoinen. Kaulan sivulla vanhalla linnulla on musta pitkittäisraita, joka puuttuu nuorilta linnuilta. Jalat ovat pitkät ja vahvat, harmaat. Sukupuolet ovat lähes saman näköisiä, naaraan ollessa hieman pienempi ja harmaampi. Siipisulat ovat päältä mustat, käsisiivessä on suuri valkea laikku.
Idänkaulustrappi on lähes mykkä, vain poikaset pitävät piipittävää kutsuääntä. Soidintanssissa se pörhistää kaulan ja päälaen valkoiset höyhenet ikään kuin kaulukseksi ja tepastelee ympäriinsä. Se lentää pöllömäisesti hieman nykivin, hitain siiveniskuin.
Hyvin saman näköiseen lännenkaulustrappiin eroina ovat idänkaulustrapin vaaleampi väritys ja isompi koko.
Esiintyminen

Pesimäalue ulottuu Siinain niemimaalta Arabian niemimaalle, Iraniin, Kazakstaniin, Mongoliaan ja Kiinaan. Laji on luokiteltu vaarantuneeksi etenkin talvehtimisalueilla tapahtuvan liiallisen metsästyksen takia. Pohjoiset populaatiot ovat muuttolintuja, jotka talvehtivat Intiassa, Pakistanissa ja Persianlahden valtioissa. Suomessa idänkaulustrappi on tavattu kerran: 19. syyskuuta 1861 ammuttiin koiras Helsingissä. Kyseinen lintu on Helsingin yliopiston kokoelmissa.
Elinympäristö

Kuivat avomaat, arot ja tasangot, paikoin myös matalaa pensaikkoa kasvavat avomaat.
Lisääntyminen

Pesä on kuoppa maassa. Munia on 2 tai 3, joskus 4. Haudonta-aika on noin 24 päivää.
Ravinto

Kaikkiruokainen. Syö kasvinosia, hedelmiä ja siemeniä, sekä hyönteisiä ja muita selkärangattomia sekä matelijoita.
Riccardo Broschi

Riccardo Broschi
Riccardo Broschi (n. 1698 Napoli – 1756 Madrid) oli italialainen säveltäjä. Hänen veljensä oli oopperalaulaja Carlo Broschi eli Farinelli.
Broschi opiskeli Napolin Santa Maria di Loreto -konservatoriossa. Hänen veljensä lauloi useissa hänen oopperoissaan Napolissa. Napolissa esitettiin myös Broschin ainoa koominen ooppera. Vuosina 1736–1737 Broschi työskenteli Stuttgartin hovissa. Hän palasi Napoliin, mutta lähti sitten veljensä tavoin Madridiin.
Aiheesta muualla

IMSLP: nuotteja
Intelligent Life

| Intelligent Life |
| --- | --- |
Julkaisija:  The Economist
ISSN:  ISSN 1743-7424
Perustettu:  2007
Päätoimittaja:  Tim de Lisle
Kotikunta:  Lontoo
Kotimaa:  Britannia
Ilmestymistiheys:  6 nroa vuodessa
Kieli:  englanti
Aiheesta muualla
OCLC
Intelligent Life on joka toinen kuukausi ilmestyvä brittiläisen The Economistin julkaisema elämäntapalehti. Se alkoi ilmestyä 2007 neljännesvuosittain ja oli sitä ennen ilmestynyt kerran vuodessa kesällä. Sen aihepiiriin kuuluu ”taiteet, tyyli, ruoka, viini, autot, matkailu ja kaikki auringon alla, kunhan se on kiinnostavaa”.
The Economistin toimittajien lisäksi Intelligent Lifeen kirjoittavat artikkeleita kirjoittajat kaikkialta maailmasta ja kuvat ovat lehden kuhunkin numeroon tilaamia. Sen päätoimittaja on Tim de Lisle.
Vuonna 2012 lehti herätti keskustelua, kun sen kannessa julkaistiin nykyisin poikkeuksellisesti käsittelemätön kuva. Kuva esitti näyttelijä Cate Blanchettia.
Aiheesta muualla

Intelligent Lifen sivusto. (englanniksi)
Intellipedia

Intellipedian logo
Kuvakaappaus Intellipedian sivulta
Intellipedia on Yhdysvaltain tiedusteluyhteisön (United States Intelligence Community) salainen wiki, joka toimii JWICS:ssä (Joint Worldwide Intelligence Communications System) huippusalaisessa Intelink-verkossa, joka yhdistää 16 eri virastoa.
Aiheesta muualla

Kuvia tai muita tiedostoja aiheesta Intellipedia Wikimedia Commonsissa
Reutersin artikkeli aiheesta (englanniksi)
Romero

Romero voi tarkoittaa ainakin seuraavia:
Sukunimenä

Amaia Romero (s. 1999), espanjalainen laulaja
Ana María Romero de Campero (1941–2010), bolivialainen toimittaja ja poliitikko
Angel Romero (s. 1964), espanjalainen klassinen kitaristi, kapellimestari ja säveltäjä
Berto Romero (s. 1974), espanjalainen koomikko
Cesar Romero (1907–1994), yhdysvaltalainen näyttelijä
Cristian Romero (s. 1998), argentiinalainen jalkapalloilija
Francisco Peña Romero (s. 1978), espanjalainen jalkapalloilija
George A. Romero (1940–2017), yhdysvaltalainen elokuvaohjaaja ja käsikirjoittaja
Héctor Gabino Romero (1924–1999), argentiinalainen katolinen piispa
Isaac Romero (s. 2000), espanjalainen jalkapalloilija
Joaquín Hermes Robledo Romero (s. 1950), paraguaylainen katolinen piispa
John Romero (s. 1967), yhdysvaltalainen tietokonepelien suunnittelija
José Romero y Fernández de Landa (1735–1807), espanjalainen meri- ja maavoimien upseeri ja laivasuunnittelija
Jose Maria Romero (s. 1978), espanjalainen jalkapalloilija
José Romero Urtasun eli Josetxo (s. 1977), espanjalainen jalkapalloilija
Juan Soldevilla y Romero (1943–1923), espanjalainen kardinaali
Julio César Romero (s. 1960), paraguaylainen jalkapalloilija
Luis Alberto Romero (s. 1992), espanjalainen jalkapalloilija
Luis Gabriel Romero Franco (s. 1935), kolumbialainen katolinen piispa
Manuel Romero Arvizu (1919–2009), meksikolainen katolinen piispa
María Romero (s. 1992), espanjalainen näyttelijä
Maria Romero Cordero (1909–1989), chileläinen toimittaja ja elokuvakriitikko
Medardo Luis Luzardo Romero (1935–2018), venezuelalainen katolinen arkkipiispa
Ned Romero (1925–2017), yhdysvaltalainen näyttelijä
Nicky Romero (oik. Nick Rotteveel, s. 1989), alankomaalainen house-tuottaja ja DJ
Orlando Romero Cabrera (s. 1933), uruguaylainen katolinen piispa
Óscar Romero (1917–1980), elsalvadorilainen katolinen arkkipiispa
Óscar Romero (s. 1992), paraguaylainen jalkapalloilija
Pedro Romero Espejo (1871–1936), espanjalainen autuaaksi julistettu redemptoristi, pappi ja marttyyri
Pepe Romero (s. 1944), espanjalainen kitaristi
Rafael Leonardo Callejas Romero (1943–2020), Hondurasin presidentti 1990–1994
Rebecca Romero (s. 1980), englantilainen ratapyöräilijä ja soutaja
Rogerio Romero (s. 1969), brasilialainen uimari
Sergio Romero (s. 1987), argentiinalainen jalkapallomaalivahti
Víctor Rodríguez Romero (s. 1989), espanjalainen jalkapalloilija
Sukunimenä > Kuvitteellisia henkilöitä

Savanti Romero, Mirage Studios -kustantamon sarjakuvissa esiintyvä velho
Muita merkityksiä

Romero, John Duiganin ohjaama piispa Óscar Romerosta kertova elokuva vuodelta 1989.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rondo

Rondo (ransk. rondeau) on soitinmusiikin muototyyppi. Alun perin rondo on ollut eräänlainen keskiaikainen piiritanssi, jossa tanssijat tanssivat ensin piirissä, sitten ulkopuolella vaihtelevilla tavoilla ja taas piirissä. Soitinmusiikin rondon muoto jäljittelee piiritanssia.
Rondo oli erityisen suosittu juuri klassismin aikana. Syy tähän voi olla juuri siinä, että rondo on muodoltaan yksinkertaisena helppo ymmärtää. Lisäksi rondo on ihanteellinen sonaatin viimeiseksi osaksi, sillä se poikkeaa ensimmäisen osan sonaattimuodosta sekä luonteeltaan toisesta, hitaasta osasta.
Rondon rakenne

Rondo koostuu toistuvasta teemasta sekä teeman välissä olevista erilaisista jaksoista, kuten tanssikin ennen. Rakennetta kuvataan usein kirjaimilla, jossa A vastaa teemaa ja muut kirjaimet väliosia. A B A C A on lyhin mahdollinen rondomuoto, sillä ollakseen rondo teeman täytyy toistua ainakin kolmesti; sävellaji ja korkeus, jolta teema soitetaan, voivat tosin vaihdella. 
Usein etenkin klassismin ajan rondot olivat ns. sonaattirondoja. Sen rakenne myötäilee rondon lisäksi sonaattimuotoa. Esittelyjaksoa vastaa ABA, jonka jälkeen tulee teemasta usein poikkeava taite. Esimerkiksi, jos rondo on duurissa, niin C-taite on usein mollissa ja vastaa näin kehittelyjaksoa. Kun teema on C-taitteen jälkeen toistunut kolmannen kerran toistuu B-taite kertausjaksonomaisesti. Se on kuitenkin yleensä jollakin tavalla aiemmasta B-taitteesta poikkeava. Sonaattirondo päättyy teemaan tai lopukkeeseen eli codaan.
Rondon käyttö

Rondoja on sävelletty pääosin klassismin ja romantiikan aikana. Ne olivat joko itsenäisiä kappaleita tai osa esimerkiksi sonaatista. Yleisimmillään rondot esiintyvät juuri sonaatin viimeisenä osana, kuten esimerkiksi Haydnilla, Mozartilla, Beethovenilla ja Chopinilla. Rondoja on myös muiden sonaattimuotoisten teoksissa, kuten sinfonioissa ja konsertoissa.
Tunnettuja rondomuotoisia teoksia

W.A. Mozart: Rondo alla turca
Beethoven: Pianokonsertto nro 3 c-molli III osa & Rondo a Cappriccio Alla Ingharese (Die Wuth über werloren Groschen) G-duuri, Für Elise
Isokaze

| Isokaze / 磯風 |
| --- | --- |
 Isokaze

Aluksen vaiheet
Rakentaja:  Sasebon laivastoarsenaali
Kölinlasku:  1938
Laskettu vesille:  19. kesäkuuta 1939
Palveluskäyttöön:  30. marraskuuta 1940
Poistui palveluskäytöstä:  upotettu 7. huhtikuuta 1945
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Isokaze (jap. 磯風, isokaze) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Sasebon laivastontelakalta, jossa köli laskettiin vuonna 1938. Alus laskettiin vesille 19. kesäkuuta 1939 ja otettiin palvelukseen 30. marraskuuta 1940 päällikkönään Toyoshima Shunichi.
Aiheesta muualla

CombinedFleet.com: Kagerō-luokan hävittäjät (englanniksi)
Kagerō-luokan hävittäjä
Jaakko Harikkala

| Jaakko Harikkala> Henkilötiedot |
| --- | --- |
Syntynyt: 30. maaliskuuta 1981 Kalanti, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  100 kg
Pelaajaura
Pääsarjaura:  1998–2007
Seurat:  Jää-Kotkat (I-div./Mestis/II-div.) Lukko (SML) Storhamar Dragons (Norja) HPK (SML) HC Valpellice (Italia I) Tingsryds AIF (Ruotsi I)
NHL-varaus:  118. varaus, 1999 Boston Bruins
Jaakko Harikkala (s. 30. maaliskuuta 1981 Kalanti) on suomalainen entinen jääkiekkopuolustaja. Hän pelasi urallaan yhteensä 271 SM-liigaottelua Lukon ja HPK:n riveissä tehoin 16+20=36. Jäähyminuutteja Harikkala keräsi 173. Hän pelasi puolustavana puolustajana ja osasi tarvittaessa tapella. Harikkalaa verrattiin hänen tulokasvuosinaan Aki-Petteri Bergiin.
Ura

Isokokoinen Harikkala pelasi ensimmäiset miesten pelinsä jo 16-vuotiaana kaudella 1997–1998 Uudenkaupungin Jää-Kotkien I-divisioonajoukkueessa. Kaudeksi 1998–1999 hän siirtyi SM-liigaan ja Rauman Lukkoon. Harikkala pelasi vain 17-vuotiaana 35 ottelun kauden. Kesällä 1999 Boston Bruins varasi hänet neljännellä kierroksella numerolla 118. Seuraavina kausina Harikkalan peliaika SM-liigassa jäi kuitenkin vähäiseksi loukkaantumisten takia ja hän kävi kaudella 2000–2001 hakemassa pelituntumaa Jää-Kotkista 10 Mestis-ottelun verran.
Kaudella 2001–2002 Harikkala teki läpimurron SM-liigassa. Hän teki 47 ottelussa tehot 4+8=12 ja aukaisi pistetilinsä SM-liigassa. Hän edusti Lukkoa seitsemän kauden ajan kevääseen 2005 saakka ja siirtyi kaudeksi 2005–2006 Norjan GET-liigan Storhamar Dragonsiin. Kauden 2006–2007 Harikkala aloitti ECHL-joukkue Las Vegas Wranglersissa, mutta hän pelasi loukkaantumisen takia vain kuusi ottelua. Hän siirtyi HPK:hon siirtorajan kynnyksellä tammikuussa 2007. Kauden päätteeksi Harikkala voitti SM-pronssia.
Harikkala siirtyi kaudeksi 2007–2008 Italian toiseksi korkeimalle sarjatasolle ja HC Valpellice Bulldogsin riveihin. Kaudella 2008–2009 hän pelasi Ruotsin I-divisioonaa Tingsryds AIF:ssä. Kausi jäi kuitenkin viiteen otteluun polvivamman takia. Harikkala teki toukokuussa 2009 jatkosopimuksen Tingsrydin kanssa, mutta hän kärsi polvivammasta taas kaudella 2009–2010, eikä pelannut otteluakaan joukkueessa. Harikkala purki sopimuksensa marraskuussa 2009. Hän pelasi vielä kauden aikana puolikuntoisena II-divisioonaa Jää-Kotkissa neljän ottelun verran. Harikkala lopetti uransa lääkärin suosituksesta.
Nykyään Harikkala työskentelee huoltoasemalla synnyinseudullaan Kalannissa.
Maajoukkue

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Saksa 1999 | jääkiekko |  |
Harikkala voitti alle 18-vuotiaiden maailmanmestaruuden vuonna 1999.
Intellektualismi

Intellektualismi on käsitys, jonka mukaan ihmisen tärkein psyykkinen kyky on äly.  Termiä "intellektualismi" käytetään myös joskus filosofisesta suuntauksesta, joka tunnetaan paremmin nimellä rationalismi.
Intellektualismi antiikin moraalifilosofiassa

Intellektualismiksi tai sokraattiseksi intellektualismiksi on kutsuttu filosofi Sokrateen käsitystä, jonka mukaan ihminen toimii oikein välttämättä, jos hän tietää, mikä on oikein.
Intellektualismi keskiajan metafyysisessä filosofiassa

Keskiaikaisessa filosofiassa intellektualismi oli oppi, jonka mukaan ihminen valitsee sen, mitä hänen intellektinsä pitää parhaana. Intellektualismille vastakohtainen oppi oli voluntarismi, jonka mukaan ihmisen tahto on vapaa valitsemaan myös sellaista, mitä hänen intellektinsä ei pidä parhaana vaihtoehtona. Intellektualismia kannattivat muun muassa filosofit Averroës, Tuomas Akvinolainen ja Mestari Eckhart.
Isokeijukorento

| Isokeijukorento |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Hentosudenkorennot Zygoptera
Heimo::  Keijukorennot Lestidae
Suku::  Keijukorennot Lestes
Laji::  dryas
Kaksiosainen nimi
 Lestes dryas  Kirby, 1890 
Katso myös
   Isokeijukorento Wikispeciesissä   Isokeijukorento Commonsissa 
Infobox OKNimi-testi OKIUCN-testi OK: 
Isokeijukorento (Lestes dryas) on keijukorentojen heimoon kuuluva pienikokoinen sudenkorento, jota tavataan Euroopassa, Aasiassa ja Pohjois-Amerikassa.